Tħabbret il-lista taċ-Ċelebrazzjonijiet liturġiċi li se jmexxi l-Arċisqof Charles J. Scicluna matul ix-xahar ta' Diċembru 2017. Is‐Sibt 2 ta' Diċembru, fl‐4:30 p.m., l‐Arċisqof Charles J. Scicluna jamministra s‐Sagrament tal‐Griżma tal‐Isqof lill‐adolexxenti, fil‐Knisja Parrokkjali ta' Fleur‐de‐Lys. Il‐Ħadd 3 ta' Diċembru, fid‐9:30 a.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti, fil‐Knisja Parrokkjali tal‐Madonna tas‐Sacro Cuor, Tas‐Sliema. Fl‐4:30 p.m., l‐Arċisqof jamministra s‐Sagrament tal‐Griżma tal‐Isqof lill‐adolexxenti, fil‐Knisja Parrokkjali ta' Ħal Lija. L‐Erbgħa 6 ta' Diċembru, fid‐9:30 a.m., Monsinjur Arċisqof jiċċelebra Quddiesa tal‐Milied mal‐istudenti tal‐iskejjel tal‐Knisja u tal‐istat fil‐Konkatidral ta' San Ġwann, il‐Belt Valletta. Il‐Quddiesa tixxandar live fuq il‐Youtube Channel tal‐Knisja f'Malta. Il‐Ġimgħa 8 ta' Diċembru, fid‐9:15 a.m., Monsinjur Arċisqof jiċċelebra Quddiesa Pontifikali fis‐Solennità tal‐Immakulata Kunċizzjoni fil‐Knisja Parrokkjali ta' Bormla. Fil‐5:00 p.m., Monsinjur Arċisqof jiċċelebra Quddiesa li matulha jagħti l‐pussess lil Mons. Paul C. Vella bħala l‐Prepostu Arċipriet il‐ġdid tal‐Parroċċa Sant'Elena, Birkirkara. Is‐Sibt 9 ta' Diċembru, fil‐5:30 p.m., Monsinjur Arċisqof jamministra s‐Sagrament tal‐Qrar, u fis‐6:15 p.m. jiċċelebra Quddiesa fil‐Knisja Parrokkjali ta' Burmarrad fil‐bidu tal‐Viżta Pastorali fil‐Parroċċa ta' Burmarrad. Il‐Ħadd 10 ta' Diċembru, fis‐6:15 p.m., Monsinjur Arċisqof jiċċelebra Quddiesa fil‐Knisja Parrokkjali ta' Burmarrad bħala parti mill‐Viżta Pastorali. It‐Tnejn 11 ta' Diċembru, fl‐10:00 a.m., Monsinjur Arċisqof jiċċelebra Quddiesa ta' ringrazzjament fl‐okkażjoni tal‐150 anniversarju mill‐ftuħ tar‐Residenza San Vincenz de Paul u wara jinawgura kappella tal‐adorazzjoni ġdida fl‐istess facilità. Is‐Sibt 16 ta' Diċembru, fil‐5:30 p.m., fl‐okkażjoni tal‐Festa tal‐Familja Mqaddsa, Monsinjur Arċisqof jiċċelebra Quddiesa għall‐familji, organizzata mill‐GRUFAN, fil‐Konkatidral ta' San Ġwann, il‐Belt Valletta. Il‐Quddiesa tixxandar live fuq il‐Youtube Channel tal‐Knisja f'Malta. Il‐Ħadd 17 ta' Diċembru, fil‐11:30 a.m., Monsinjur Arċisqof jiċċelebra Quddiesa fil‐Knisja Parrokkjali ta' San Ġwann tas‐Salib, Ta' Xbiex. Il‐Ħadd 24 ta' Diċembru, fil‐11:00 p.m., Monsinjur Arċisqof imexxi t‐talba tal‐Liturġija tas‐Sigħat fil‐Quddiesa ta' Nofsillejl fis‐Solennità tat‐Twelid ta' Sidna Ġesù Kristu, fil‐Katidral tal‐Imdina. Il‐Quddiesa tixxandar live fuq il‐Youtube Channel tal‐Knisja f'Malta. It‐Tnejn 25 ta' Diċembru, fl‐10:30 a.m., Monsinjur Arċisqof jiċċelebra Quddiesa Pontifikali fis‐Solennità tat‐Twelid ta' Sidna Ġesù Kristu, fil‐Konkatidral ta' San Ġwann, il‐Belt Valletta. Il‐Quddiesa tixxandar live fuq il‐Youtube Channel tal‐Knisja f'Malta. Il‐Ħadd 31 ta' Diċembru, fis‐6:30 p.m., Monsinjur Arċisqof jiċċelebra Quddiesa ta' Radd il‐Ħajr fi tmiem is‐sena, bil‐kant tat‐Te Deum, fil‐Konkatidral ta' San Ġwann, il‐Belt Valletta. Il‐Quddiesa tixxandar live fuq il‐Youtube Channel tal‐Knisja f'Malta.